NK Maribor

**Nogometni klub Maribor**, je profesionalni nogometni klub iz Maribora, Slovenija. Osnovan je 12. decembra 1960. godine, i jedan je od tri slovenska kluba koja nikada nisu ispadali iz prve slovenske nogometne lige koja je uspostavljena 1991. godine. Klub se smatra simbolom Slovenije u fudbalu, posebno u Štajerskoj, regiji u sjeveroistočnoj Sloveniji.

Maribor je najuspješniji klub u državi, 14 puta su osvajali prvenstvo Slovenije, 9 puta kup i 4 puta superkup. Najuspješniji period za klub je bio kasnih 90-ih i ranih 2000-ih, kada su pretežno dominirali domaćim nogometom, osvojivši sedam uzastopnih naslova prvaka i tri nacionalna kupa. Nakon sezone 2008-09., Maribor preuzima dominantnu ulogu u slovenskom nogometu po drugi put, nakon što je osvojio četiri titule. Darko Milanič je vodio klub do četiri naslova prvaka, tri kupa i dva naslova superkupa između 2008. i 2013. godine te tako postao prvi trener koji je sa Mariborom osvojio sva tri domaća trofeja. Prije nezavisnosti Slovenije klub je igrao u jugoslavenskoj nogometnoj ligi. Oni su jedan od samo tri slovenska kluba koja su nastupala u prvom rangu jugoslovenskog nogometa. Osim što su jednom osvojili Drugu saveznu jugoslavensku ligu i pet puta Treću ligu nisu imali značajnijeg uspjeha u Jugoslaviji. Najvećim uspjehom se može smatrati dolazak do polufinala kupa Jugoslavije u sezoni 1967-68. Maribor je jedni slovenski klub i jedan od samo četiri kluba iz zemalja bivše Jugoslavije koji je sudjelovao u grupnoj fazi UEFA Lige prvaka i UEFA Evropskoj ligi.

Najveće rivalstvo Maribor ima sa Olimpijom iz Ljubljane. Njihov duel se naziva Vječni derbi. Drugi veliki rival Maribora je Mura iz Murske Sobote. Maribor također ima veliku fan bazu, a klub ima najveću posjećenost u Sloveniji.

Domaće utakmice igraju na stadionu Ljudski vrt, čiji je kapacitet 12.994 sjedeća mjesta. Stadion je sagrađen 1952. godine, a 90-ih i 2000-ih su izvršene velike rekonstrukcije. Maribor ima akademiju za mlade igrače, koja je najbolja u zemlji. Nadimak Maribora je *Vijoličasti* i *Violice*, oba se odnose na njihovu primarnu ljubačastu boju. Moto kluba je *Jedan klub jedna čast.*

## Historija 
### Počeci 
Prvobitni klub je osnovan 28. juna 1919. godine pod imenom 1. SSK Maribor (1. slovenski sportski klub Maribor). Prvu utakmicu je odigrao protiv Herte i izgubio 1:4. Prvu pobjedu su ostvarili 7. septembra 1919. godine protiv SK Aero iz Maribora sa 7:5.

U periodu između dva rata osvojio je tri titule prvaka Slovenije 1931., 1933. i 1939. godine. Poslije Drugog svjetskog rata promenio je ime u FD Maribor (Fiskulturno društvo Maribor). Prvu utakmicu je odigrao sa FD Železničarom (0:0). Od 1949. godine FD Maribor igra pod imenom Branik. U sezoni 1953/54. Branik je igrao u Drugoj saveznoj ligi Jugoslavije. Zog afere sa trovanjem hranom klub se krajem sezone u ljeto 1960. godine morao rasformirati.

### Novi klub 
Iste godine 12. decembra formiran je novi klub pod nazivom NK Maribor Branik. Pobjedom u kvalifikacijama za Drugu saveznu ligu Jugoslavije u sezoni 1962/63. Maribor se plasirao u ligu u kojoj igra sljedećih pet sezona, kada ostvaruje plasman u Prvu saveznu ligu Jugoslavije. Tu se zadržao sljedećih pet sezona sa sljedećim rezultatima: odigrao 166 utakmica, pobijedio 40 puta, neriješenih 57, izgubio 69, sa gol-razlikom 166:270. Više se nije uspio vratiti u Prvu ligu. Igrao je u Drugoj ligi od 1976. - 1981. godine kada je bio izbačen iz lige zbog afere „žoga“ (lopta). Do raspada Jugoslavije igra naizmjenično u drugoj i međurepubličkoj ligi.

Od osnivanja Prve slovenske nogometne lige 1991. godine, Maribor je njen je stalni član, sa najvećim rezultatskim uspjehom od svih slovenskih klubova. Od tada do danas nekoliko puta je mijenjao imena:

1960.-1997. NK Maribor Branik 
1997.-1999. NK Maribor Teatanik 
1999.-2006. NK Maribor Pivovarna Laško 
2006. NK Maribor

## Uspjesi 
### Slovenija 
* **PrvaLiga (14)**
:: 1996/97, 1997/98, 1998/99, 1999/2000, 2000/01, 200102, 2002/03, 2008/09, 2010/11, 2011/12, 2012/13, 2013/14, 2014/15, 2016/17.

* **Slovenski nogometni pokal kup (9)**
:: 1991/92, 1993/94, 1996/97, 1998/99, 2003/04, 2009/10, 2011/12, 2012/13, 2015/16.

* **Slovenski nogometni superkup (4)**
:: 2009, 2012, 2013, 2014.

### Jugoslavija 
* **Jugoslavenska druga liga:**
:: **Prvaci (1):** 1966–67.
:: Drugoplasirani (3) 1963/64, 1972/73, 1978/79.

* **Jugoslavenska treća liga:**
:: **Prvaci (5):** 1960/61, 1975/76, 1981/82, 1983/84, 1985/86.
:: Drugoplasirani (1) 1987/88.

* **Kup Jugoslavije**
:: Polfinalist (1): 1967/68.

## Evropski nastupi 
## Poznati igrači 
*  Andrej Pečnik
*  Branko Horjak
*  Aleš Križan
*  Rene Mihelič
*  Zoran Pavlovič
*  Damir Pekič
*  Bogdan Pirc
*  Igor Poznič
*  Marinko Šarkezi
*  Marko Simeunovič
*  Ante Šimundža
*  Muamer Vugdalić
*  Gorazd Zajc
*  Gregor Židan
*  Milan Žurman
*  Samir Duro
*  Faruk Ihtijarević
*  Enes Mešanović
*  Amir Osmanović

*  Zdravko Šaraba
*  Dalibor Šilić
*  Zajko Zeba
*  Fahrudin Zejnilović
*  Nilton Fernandes
*  Tomislav Prosen
*  Stipe Balajić 
*  Stjepan Lamza
*  Dejan Školnik
*  Dejan Mezga
*  Lubomír Kubica
*  Barnabás Sztipánovics
*  Vladislav Bogićević
*  Milan Janković
*  Slobodan Janković
*  Marko Popović
*  Marcos Tavares
*  Milko Ǵurovski
*  Agim Ibraimi

* Elmir Kuduzović

## Reference 
## Vanjski linkovi 
* Službena stranica

Kategorija:Nogometni klubovi u Sloveniji
Kategorija:Nogometni klubovi osnovani 1960.
Kategorija:Sport u Mariboru